Aanvaller dra koeëlvastebaadjie tydens plaasaanval | Maroela Media
Aanvaller dra koeëlvastebaadjie tydens plaasaanval
Harm Bonnema (Foto verskaf)
Een van die persone wat Harm Bonnema (71) op 'n plaas buite Marble Hall in Limpopo aangeval het, het 'n koeëlvastebaadjie aangehad.
Maroela Media het vroeër berig Bonnema is Maandagaand is tydens die aanval vier keer geskiet. Hy is in die bors, arm, bobeen en kuit getref. Sy vrou Susan (70) is nie tydens die aanval beseer nie.
Annelie Botha, die egpaar se dogter, het gesê haar pa sterk aan in die hospitaal en dit gaan goed met hom onder omstandighede. "Hy het nog 'n paar operasies wat voorlê, maar dokters wag nog eers vir die swelling om te sak."
Sy vertel haar pa het die aand omstreeks 19:00 na die bakkie toe gestap om 'n sleutel te gaan haal, toe hy oorval is. Sy sê die aanvallers het haar ouers vermoedelik voor die tyd dopgehou. "Dis gewoonlik die tyd wanneer my ma 'n laaste sigaret buite gaan rook, en hulle het waarskynlik gedink dis 'n goeie tyd om toe te slaan, omdat my ma 'n sagte teiken sou wees. Hulle het waarskynlik nie my pa verwag nie."
Bonnema het onraad vermoed, maar nog voor hy kon reageer, het twee persone hom oorweldig. Daar was 'n struweling en hy is vier keer geskiet.
"Een van die aanvallers het weggehardloop. Die tweede aanvaller wou weer op my pa skiet, maar sy vuurwapen het gelukkig geweier en hy het ook weggehardloop."
Susan was in die huis en wou kom ondersoek instel. "My pa het net vir haar geskree sy moet die deure toemaak en dit sluit," het Botha verduidelik. Sy het die plaaswag op die gemeenskapsradio in kennis gestel van die aanval.
Ná die aanval het Bonnema na die huis toe geseil. "Daarna het dinge vinnig gebeur: paramedici en die gemeenskapsveiligheid was vinnig op die toneel. My pa is omstreeks 21:00 na die hospitaal toe geneem."
Sy sê daar kan geen ander motief wees vir die aanval buiten eie gewin nie. "My ouers is geliefde mense."
Bonnema het eers op die plaas geboer, maar werk nou by die Loskop-waterbesproeiingsraad.
Sy neef, Hennie Bonnema, is in Oktober 2016 op sy plaas in die Levubu-omgewing in Limpopo vermoor. Lees meer.
*Die berig is gewysig sedert dit oorspronklik gepubliseer is. – Red
Harm Bonnema In die nuus Marble Hall plaasaanvalle
Ramaphosa onderneem om spoorwegdiens te verbeter
Die koeelvaste baadjies is natuurlik by die SAPD se store gekry of ge……sterkte vir die arme ou mense en familie.
Maar ramaphosa vertel die buiteland daar is nie so iets soos plaasaanvalle nie.
Eie gewin ja. En naakte haat vir onskuldige blanke bejaardes. Sterkte oom.
SAPD natuurlik betrokke indien dit nie n SAP lid is nie…. of baadjie verkoop vir geld. Waaaar gaan ons eindig ?